แอบแวะไปมาเมื่อสองสามวันก่อนตามคำแนะนำของเพื่อนๆรุ่นน้อง ตอนแรกตั้งใจว่าจะไปทดสอบอาหารบุฟเฟต์ที่เค้าคุยว่าอร่อยหนักหนา แต่เนื่องจากรถติดมาก กว่าจะถึงก็ใกล้หมดเวลาของบุฟเฟต์แล้ว เราไม่ใช่คนกินเร็วและกินจุ คงไม่คุ้มแน่นอน

ไหนๆก็มาถึงแล้ว ถึงแม้ว่าตัวโรงแรมจะหายากหลบมุมไปสักหน่อยแต่ก็ไม่พ้นความพยายาม สั่งอาหารจานเดียว มีสลัดกับสปาเก็ตตี้ ทำออกมาน่ากินมาก รสชาติก็อร่อยดีครับ คราวหน้าคงจะต้องมาให้ไวกว่านี้จะได้ลองอาหารบุฟเฟต์ให้ได้